"Sheriff" sporta komplekss

"Sheriff" sporta komplekss (krievu: Спорткомплекс «Шериф») ir 2002. gadā uzbūvēts sporta komplekss starptautiski neatzītās Piedņestras galvaspilsētas Tiraspoles rietumu pievārtē. 65 ha plašajā kompleksā ietilpst divi futbola laukumi, sporta arēna, peldbaseins, tenisa korti. Komplekss pieder uzņēmumam "Sheriff", kuru 1993. gadā dibināja KGB darbinieki un kuram pieder gandrīz visi lielākie biznesi Piedņestrā. Futbola stadionā notikušas Moldovas futbola izlases spēles, tai skaitā pret Latvijas futbola izlasi. 2022. gadā, saistībā ar Krievijas iebrukumu Ukrainā, UEFA aizliedza stadiona izmantošanu Eiropas futbola spēlēm. Ārējās saites Vikikrātuvē par šo tēmu ir pieejami multivides faili. Skatīt: "Sheriff" sporta komplekss. Stadiona profils stadiumdb.com